Diari Oficial de la Generalitat Valenciana


Sumari del DOGV 4791, del 06-07-2004 (2004/6788)

ACORD de 30 d'abril de 2004, de la Comissió Territorial d'Urbanisme de València, relatiu a la modificació del poliesportiu municipal de Castelló de la Ribera.
--------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6788


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Castelló
    * pla d'urbanisme

ACORD de 30 d'abril de 2004, de la Comissió Territorial d'Urbanisme de València, relatiu a la modificació del poliesportiu municipal de Castelló de la Ribera. [2004/X6788]
  
Vist l'expedient remés per l'Ajuntament de Castelló de la Ribera referit a la modificació Poliesportiu Municipal'Carretera de la Pobla Llarga del Pla general d'ordenació urbana, i de conformitat amb els següents,
  
Antecedents
  
Primer. El projecte es va sotmetre a informació pública mitjançant acord del ple municipal de data 25 de juliol de 2003 i s'anuncia en el DOGV de data 15 de setembre de 2003, BOP de data 20 d'agost de 2003 i en el diari Levante de data 31 de juliol de 2003. Després del pertinent període d'exposició pública, en el qual no es van presentar al·legacions, es va aprovar provisionalment pel mateix ple municipal mitjançant acord de data 4 de novembre de 2003.
  
Segon. El projecte consta de memòria justificativa, plànols d'Informació i d'ordenació.
  
Tercer. L'objecte de la modificació és múltiple:
  
- Modificar la qualificació d'un sistema general inclòs en el sòl urbà de la població que passaria a tenir les següents qualificacions: equipament esportiu, equipament infraestructura i servei urbà ?ecoparc-, xarxa viària i sòl urbà d'ús industrial privat.
  
- Augment de la dimensió de la secció del vial denominat Via Morta que forma un encreuament amb el camí vell de la Pobla Llarga passant de 8 m de dimensió a 15 m i és necessària la reculada de les alineacions de les illes contigües a aquest encreuament.
  
- Augment de la dimensió de la secció del vial denominat carretera de la Pobla Llarga en el seu tram inicial a l'eixida del nucli urbà passant de 8 m a 9 m per a ser congruent amb les alineacions establides en el sòl urbanitzable industrial confrontant denominat Montolivet.
  
Aquestes modificacions es justifiquen en els següents aspectes:
  
- La desqualificació del sistema general de l'antic poliesportiu sorgeix a partir d'una modificació puntual concretada l'any 1998 on es requalificaven 47.732,95 m² de sòl no urbanitzable comú a equipament d'ús esportiu, amb la intenció de crear una nova àrea esportiva centralitzada en la part oest del nucli urbà. Ja s'indicava en aquesta modificació que la zona esportiva existent en la part est del nucli urbà estava ubicada en un espai molt constret entre activitats industrials ja implantades pel que es feia difícil la seua ampliació.
  
De fet la nova zona poliesportiva de la part oest de la població s'ha desenvolupat ràpidament quedant les velles instal·lacions obsoletes romanent en actiu únicament la piscina municipal en un recinte de poca dimensió.
  
Per tant l'Ajuntament considera innecessari el manteniment de la superfície total de l'antic poliesportiu entenent que podria traure un rendiment als terrenys que són de la seua propietat i no s'utilitzen com tal mitjançant la corresponent subhasta obtenint ingressos que li permeteren desenvolupar més les noves instal·lacions.
  
Així doncs aquesta modificació suposa l'increment de 9.566 m² de sòl industrial privat.
  
La justificació respecte del compliment de l'art. 55 de la LRAU que al·ludeix al manteniment de la proporció i qualitat de les dotacions públiques respecte a l'aprofitament lucratiu privat es basa en la modificació puntual que es va aprovar definitivament per CTU en data 23 d'abril de 1998 on es creava un equipament esportiu en sòl no urbanitzable comú de 47.320 m². Aquest increment produït en el seu dia sense incrementar l'aprofitament lucratiu privat compensa àmpliament l'increment d'aprofitament lucratiu privat de la present modificació.
  
- L'adaptació d'alineacions a la Via Morta es justifica en la necessitat d'eixamplar el pas de vehicles i augmentar la visibilitat en l'encreuament actual ja que la citada via constituirà una important comunicació entre el nucli urbà i els futurs creixements. A més es pretén així donar-li una accessibilitat adequada al nou ús industrial que es pretén implantar.
  
- L'adaptació d'alineacions de la carretera de la Pobla Llarga, en el seu tram de travessia per la població es justifica en la necessitat de coordinar la citada alineació amb el recent pla parcial del sector Montolivet.
  
Quart. Durant la tramitació de l'expedient no s'han sol·licitat informes sectorials.
  
Cinqué. Castelló de la Ribera compta amb Pla general d'ordenació urbana aprovat definitivament per la Comissió Territorial d'Urbanisme en data 31 de gener de 1989.
  
Sisé. La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la Llei reguladora de l'activitat urbanística.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 30 d'abril de 2004 acorda: aprovar definitivament la modificació Poliesportiu Municipal-Carretera de la Pobla Llarga de Castelló de la Ribera.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 30 d'abril de 2004.- El secretari de la Comissió Territorial d'Urbanisme: Álvaro Aleixandre Ortí.